# Ratpenat llengut d'Underwood

El ratpenat llengut d'Underwood (Hylonycteris underwoodi) és una espècie de ratpenat de la família dels fil·lostòmids, que viu a Centreamèrica. Fou anomenat en honor de l'ornitòleg i col·leccionista britànic Cecil F. Underwood.

## Descripció física

Aquesta espècie té un musell llarg i estret i una llengua llarga i extensible. Són animals petits amb cues curtes i unes membranes interfemorals ben desenvolupades. El seu pes oscil·la entre 6 i 9 grams, té una longitud del cos que varia entre 65 i 70 mil·límetres i una longitud de l'avantbraç d'entre 31 i 35 mil·límetres. El seu pelatge és uniformement gris fosc, amb les parts més baixes lleugerament més pàl·lides. El llavi inferior té una ranura ample, envoltada de petites berrugues. Aquest ratpenat també té uns molars distintius del tipus «zalambdodont». Les incisius superiors internes són més grosses que les exteriors, mentre que no tenen incisives inferiors. El crani té un arc zigomàtic incompleta. La seva mida petita li permet disposar de maniobrabilitat en vol.

## Distribució i hàbitat

El ratpenat llengut d'Underwood viu a les regions tropicals boscoses entre els 50 i 2.640 metres sobre el nivell del mar, en refugis que poden ser troncs buits, la cara inferior dels ponts, coves o túnels.
Aquesta espècie viu a Centre-amèrica, des de Mèxic fins a Panamà.

## Comportament

Malgrat que hi ha molt poca informació del seu comportament, se sap que viuen en coves o túnels que abandonen de nit per alimentar-se.

## Reproducció

Les femelles tenen un cicle estral, embaràs i lactància anuals, i generalment una sola cria. Un sistema reproductiu molt comú entre les espècies de la família dels fil·lostòmids.

## Dieta

El ratpenat llengut d'Underwood s'alimenta de pol·len i nèctar i de vegades de fruits.

## Subespècies

* H. u. minor
* H. u. underwoodi

## Referències

* ↑ Distribució (anglès)
* ↑ Beolens, Watkins i Grayson, 2009, p. 422, «Underwood».
* ↑ «Bats: Biology and Behavior». A: Altringham, J. (en anglès). Nova York, NY: Oxford University Press., 1996.
* ↑ Dobson, G.. Catalogue of the Chiroptera (en anglès). Nova York, NY: Wheldon and Wesley, Ltd., 1966.
* 1 2 Nowak, R.. Walker's Mammals of the World (en anglès). Vol.1. 5a ed.. Baltimore: Johns Hopkins University Press, 1991.
* ↑ Phillips, C., E. Birney. «A new subspecies of the long-nosed bat, Hyloncyteris underwoodi, from Mexico». Journal of Mammalogy, vol.52, 1971, pp.77-80. (anglès)
* ↑ Jones, J., J. Homan. «Mammalian species: Hyloncyteris underwoodi, 32.». American Society of Mammalogists, vol.32, 1974, pp.1-2. (anglès)
* ↑ LaVal, R., H. Fitch. «Structure, movement and reproduction in three Costa Rican bat communities.». Occasional Papers, vol.69, 1977, pp.28. (anglès)
* ↑ Vaughan, T., J. Ryan, N. Czaplewski.. Mammalogy (en anglès). 4a ed.. United States: Thomson Learning, Inc, 2000.
* ↑ Wilson, D. Bats in Question (en anglès). Washington, DC: Smithsonian Institution Press, 1997.

## Bibliografia

* Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009. ISBN 978-0801893049.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :